รัฐบาลไทย-ข่าวทำเนียบรัฐบาล-กระทรวงมหาดไทย ขีดเส้นตาย ส่งรายชื่อผู้เกี่ยวข้องกับยาเสพติด 31 ต.ค. 65 พร้อมกำชับทุกจังหวัดดำเนินการอย่างต่อเนื่อง เพื่อให้คนไทยอยู่ในสังคมได้อย่างเป็นปกติสุข
วันพฤหัสบดีที่ 27 ตุลาคม 2565
กระทรวงมหาดไทย ขีดเส้นตาย ส่งรายชื่อผู้เกี่ยวข้องกับยาเสพติด 31 ต.ค. 65 พร้อมกําชับทุกจังหวัดดําเนินการอย่างต่อเนื่อง เพื่อให้คนไทยอยู่ในสังคมได้อย่างเป็นปกติสุข
กระทรวงมหาดไทย ขีดเส้นตาย ส่งรายชื่อผู้เกี่ยวข้องกับยาเสพติด 31 ต.ค. 65 พร้อมกําชับทุกจังหวัดดําเนินการอย่างต่อเนื่อง เพื่อให้คนไทยอยู่ในสังคมได้อย่างเป็นปกติสุข
นายสุทธิพงษ์ จุลเจริญ ปลัดกระทรวงมหาดไทย เปิดเผยถึงกรณีการป้องกันและปราบปรามยาเสพติด ซึ่ง พลเอก ประยุทธ์ จันทร์โอชา นายกรัฐมนตรี และพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้แสดงเจตนารมณ์ในการประกาศสงครามกับยาเสพติด จึงขอให้ทุกจังหวัดทุ่มเทในการดําเนินการเรื่องดังกล่าวอย่างจริงจัง ต่อเนื่อง โดยเร่งรัด Re X-Ray จัดทํารายชื่อผู้เสพ ผู้ค้า ให้แล้วเสร็จภายในวันที่ 31 ตุลาคม 2565 อย่างละเอียดรอบคอบ จริงจัง เพื่อเป็นฐานข้อมูลให้กับรัฐบาลในการวางแผนแก้ไขปัญหายาเสพติด พร้อมทั้งดําเนินงานโต๊ะข่าวยาเสพติดอย่างต่อเนื่องทุกสัปดาห์เพื่อหารือร่วมกับภาคีเครือข่ายที่สําคัญ ทั้งท้องถิ่น ท้องที่ หน่วยงานด้านการบําบัดรักษา ด้านการป้องกันผู้เสพหน้าใหม่ ด้านการป้องกันและปราบปราม และดําเนินการ Re X-ray สุ่มตรวจหาสารเสพติดในร่างกายบุคลากรในสังกัด แยกประเภทของผู้ติดยาเสพติด แบบเรื้อรัง/โรคจิตเวช เพราะต้องใช้ระยะเวลาในการบําบัดรักษาเป็นพิเศษ จัดเตรียมสถานที่บําบัดรักษา อย่างน้อยอําเภอละ 1 แห่ง หรือตําบลละ 1 แห่ง โดยทําให้ผู้เข้ารับการบําบัดได้รับการดูแลในสายตาผู้ปกครอง ในสถานที่ที่กําหนดอย่างต่อเนื่อง พร้อมสนธิกําลัง อปพร. อสม. กํานัน ผู้ใหญ่บ้าน ตํารวจ อปท. และข้าราชการในพื้นที่ ช่วยกันดูแล และขยายผลสถานที่บําบัดให้กลายเป็นสถานที่ฟื้นฟู ตลอดจนกําหนดหลักสูตร/รูปแบบการบําบัดฟื้นฟู วางระบบติดตามหลังการบําบัดรักษาฟื้นฟู รวมถึงการใช้ทุกช่องทางประชาสัมพันธ์ให้คนเห็นถึงพิษภัยของยาเสพติด เพื่อเป็นหูเป็นตาแจ้งเบาะแสผ่านศูนย์ดํารงธรรม 1567 และผู้นําท้องที่ รวมทั้งส่งเสริมให้เกิดกิจกรรมเสริมสร้างความรัก สามัคคีในชุมชน ในครอบครัว และที่สําคัญช่วยเป็นกําลังใจให้กับผู้ที่หลงผิดไปติดยา ให้เขามีโอกาสกลับเนื้อกลับตัวเป็นคนดีของพ่อแม่และสังคมต่อไป
นอกจากนี้ นายสุทธิพงษ์ จุลเจริญ ปลัดกระทรวงมหาดไทย ยังได้กล่าวถึงมิติด้านการจับกุมและปราบปรามผู้กระทําความผิดที่เกี่ยวข้องกับยาเสพติด โดยเน้นย้ําว่ากระทรวงมหาดไทยยังคงดําเนินการอย่างจริงจังและต่อเนื่อง ทั้งรายใหญ่และผู้ค้ารายย่อยในพื้นที่ของจังหวัดต่างๆ ทั่วประเทศ ซึ่งมีตัวอย่างผลการปฏิบัติในวันนี้ ได้แก่
1) เมื่อวันที่ 25 ตุลาคม 2565 จังหวัดลพบุรี ภายใต้อํานวยการของ นายธีรเมธ เทพวิชัยศิลปกุล นายอําเภอบ้านหมี่, ว่าที่ ร.อ.อธิพงษ์ มณีแก้ว ปลัดอาวุโส อําเภอบ้านหมี่ มอบหมายให้ นายวสุธร กุยแก้ว ปลัดอําเภอบ้านหมี่ พร้อมด้วย นายกัญจน์ ตัณทัยย์ ปลัดอําเภอบ้านหมี่ ได้ร่วมกันจับตัวผู้ต้องหา พร้อมด้วยของกลางยาบ้าเม็ดสีส้มและสีเขียวกลม-แบน ด้านหนึ่งเรียบอีกด้านหนึ่งมีอักษร W อยู่บนเม็ดยา รวมยาบ้า จํานวน 2,992 เม็ด (ยาบ้าเม็ดสีส้ม จํานวน 2,963 เม็ด, ยาบ้าเม็ดสีเขียว จํานวน 29 เม็ด) ก่อนนําตัวผู้ต้องหาส่ง สภ.บ้านหมี่ เพื่อดําเนินคดีตามกฎหมายต่อไป
2) เมื่อวันที่ 25 ตุลาคม 2565 จังหวัดศรีสะเกษ พล.ต.ต.ลาภ ศรีสําอางค์ ผู้บังคับการตํารวจภูธร จ.ศรีสะเกษ พร้อมด้วย พ.ต.อ.ศุภชัย ศักรินพานิชกุล รอง ผบก.ภ.จว.ศรีสะเกษ นายสุกิจ เหลืองสกุลไทย นายอําเภอกันทรลักษ์ นายอุดมศักดิ์ เพชรผา ศึกษาธิการ จ.ศรีสะเกษ นายวิชัย เลิศภัทรนันท์ แรงงาน จ.ศรีสะเกษ พ.ต.อ.นรินทร์ บุพตา ผกก.สภ.กันทรลักษ์ พ.ต.สันติ วัฒนทองกุล นายทหารฝ่ายการข่าว ฉก.ทพ.23 และฝ่ายปกครอง ได้ร่วมกันแถลงผลการจับกุมเครือข่ายคดียาเสพติดตามยุทธการ “พิฆาตทรชนคนค้ายาอีสานใต้ ตํารวจภูธร ภาค 3” และปฏิบัติการ “238 พิทักษ์นครลําดวน” ในห้วงระหว่างวันที่ 1 – 23 ตุลาคม 2565 ซึ่งเจ้าหน้าที่สามารถจับกุมเครือข่ายคดียาเสพติดได้ 270 ราย รวมผู้ต้องหา 282 คน ของกลาง ยาบ้า จํานวน 42,880 เม็ด และไอซ์ จํานวน 0.88 กรัม จึงได้นําตัวผู้ต้องหาพร้อมของกลางทั้งหมดส่ง สภ.กันทรลักษ์ เพื่อดําเนินคดีตามกฎหมายต่อไป
3) เมื่อวันที่ 25 ตุลาคม 2565 จังหวัดจันทบุรี ภายใต้การอํานวยการของนางสาวอัมพวัน เพไร นายอําเภอแก่งหางแมว นายยอนุพงษ์ สุขวิเศษ ปลัดอําเภอฝ่ายความมั่นคงพร้อมด้วยสมาชิก อส. บูรณาการร่วมกับชุดสืบสวน สภ.แก่งหางแมว ขยายผลจับกุมเครือข่ายผู้เกี่ยวข้องกับยาเสพติด พร้อมของกลาง ไอซ์ จํานวน 6.22 กรัม (ชั่งไม่รวมถุง) และยาบ้า จํานวน 196 เม็ด จึงได้นําตัวผู้ต้องหาพร้อมของกลางส่ง สภ.แก่งหางแมว เพื่อดําเนินคดีตามกฎหมายต่อไป
4) เมื่อวันที่ 25 ตุลาคม 2565 จังหวัดกระบี่ เจ้าหน้าที่ฝ่ายปกครองอําเภอเหนือคลอง นําโดยนายเศวตฉัตร สุวรรณรัตน์ ปลัดอําเภอหัวหน้ากลุ่มงานบริหารงานปกครอง (รักษาราชการแทนนายอําเภอเหนือคลอง) ร่วมกับนายภูเมศ ไกรทอง ป้องกันจังหวัดกระบี่ พร้อมด้วยเจ้าหน้าที่เข้าทําการจับกุมผู้ต้องหา พร้อมด้วยของกลางยาบ้า จํานวน 159 เม็ด จึงได้นําตัวผู้ต้องหาพร้อมของกลางส่ง สภ.เหนือคลอง เพื่อดําเนินคดีตามกฎหมายต่อไป
5) เมื่อวันที่ 26 ตุลาคม 2565 จังหวัดสุราษฎร์ธานี ร.ต.ท.ชัยพร พลชัย รอง สวป.สภ.พุนพิน พร้อมกําลังเจ้าหน้าที่จุดบริการประชาชนหนองขรี ร่วมกันจับกุมผู้ต้องหาสองสามีภรรยา พร้อมของกลาง ยาบ้า จํานวน 700,000 เม็ด ก่อนนําตัวทั้งคู่ส่ง สภ.พุนพิน เพื่อดําเนินคดีตามกฎหมาย และขยายผลจับกุมผู้ร่วมขบวนการมาดําเนินคดีตามกฎหมายต่อไป
6) เมื่อวันที่ 26 ตุลาคม 2565 จังหวัดพระนครศรีอยุธยา พล.ต.ท.จิรพัฒน์ ภูมิจิตร ผบช.ภ.1, นายนิวัฒน์ รุ่งสาคร ผวจ.พระนครศรีอยุธยา และ พล.ต.ต.ชยานนท์ มีสติ ผบก.ภ.จ.พระนครศรีอยุธยา ร่วมกันแถลงข่าวผลการจับกุมผู้ต้องหา พร้อมยาบ้า จํานวน 3,600,000 เม็ด จึงได้นําตัวผู้ต้องหาพร้อมของกลางทั้งหมดส่ง สภ.วังน้อย เพื่อดําเนินคดีตามกฎหมายต่อไป
“กระทรวงมหาดไทย เดินหน้าอย่างมุ่งมั่นในการทําสงครามกับยาเสพติดทุกชนิดด้วยการบูรณาการการทํางานกับเจ้าหน้าที่ตํารวจ ทหาร ป.ป.ส. รวมถึงทุกหน่วยงานที่เกี่ยวข้องอย่างเข้มข้น โดยใช้ทุกกลไกภาคีเครือข่ายในพื้นที่ ลงพื้นที่ลุยกวาดล้างผู้กระทําความผิดอย่างแข็งขัน พร้อมทั้งนําผู้หลงผิดเข้ารับการบําบัดรักษา เพื่อคืนคนดีให้กับสังคม ให้กับครอบครัว และหมั่นลงพื้นที่ติดตามผลการรักษาอย่างต่อเนื่อง เพื่อไม่ให้ปัญหายาเสพติดเป็นปัจจัยทําลายคนบริสุทธิ์อีก อันจะทําให้ลูกหลานของพวกเราทุกคนอยู่ในสังคมได้อย่างเป็นปกติสุข พร้อมทั้งได้กําชับผู้ว่าราชการจังหวัด นายอําเภอ กํานัน ผู้ใหญ่บ้าน สร้างการรับรู้ประชาสัมพันธ์หมายเลขติดต่อในการแจ้งเบาะแส โดยเฉพาะอย่างยิ่งสายด่วนศูนย์ดํารงธรรม 1567 และหมายเลขที่ติดต่อหน่วยงานที่เกี่ยวข้องในพื้นที่ได้อย่างสะดวก มีเจ้าหน้าที่สแตนบายพร้อมเข้าดําเนินการตามเบาะแสตลอด 24 ชั่วโมง เพื่อให้พี่น้องประชาชนสามารถจดจําและติดต่อได้ง่าย อันเป็นการอํานวยความสะดวกและเป็นการเพิ่มช่องทางการมีส่วนร่วมในการช่วยกันดูแลความสงบเรียบร้อยของบ้านเมือง” นายสุทธิพงษ์ฯ กล่าวในช่วงท้าย
.